<classify> SERIKALI imesisitiza mikoa iliyoko pembezoni kuondoa vikwazo kwa wasafi rishaji wa madini ambao wanasafi risha sampuli za madini kutoka nchi nyingine na kuzileta katika maabara zilizoko nchini.Waziri wa Madini Doto Biteko alitoa kauli hiyo akiwa mkoani Kagera wakati akikabidhi kituo cha umahiri wa shughuli za madini ambapo kituo hicho kitatumika katika shughuli mbalimbal za kuwasaidia wachimbaji wadogowadogo kupata elimu ya ufanisi juu ya uchimbaji wa madini mbalimbali.Katika makabidhiano ya kituo hicho alimueleza mkuu wa mkoa wa Kagera, Brigedia Jenerali Marco Gaguti kuwa kumekuwa na tabia ya baadhi ya watendaji ambao wanahusika katika sekta za ukaguzi wa madini kuwakwamisha wadau mbalimbali ambao wanakuja na sampuli zao kupima katika maabara zilizoko nchini jambo ambalo linasababisha upotevu wa fedha katika mikoa husika.Nimekuwa nikipokea malalamiko mengi, kinachonisikitisha ni kupiga fedha teke ambazo zingechangia uchumi wetu kwani kama kutakuwa na uzoroteshaji kwa mtu yeyote aliyefuata vigezo vya kuleta sampuli zake, uchumi wa kati tutachelewa kuufikia,ombi langu ni kuona mikoa ambayo ipo pembezoni inaondoa vikwazo hivyo vyenye dalili za rushwa, alisema Biteko.Alisema kwa mkoa wa Kagera mipaka inayokwamisha wadau mbalimbali wanaoleta sampuli zao kuwa ni wa Kabanga, Rusumo, Mtukula ambayo watendaji hao wamekuwa na visingizio mbalimbali na wanakwamisha wafanyabiashara hao takribani siku tano hadi saba huku akiutaka uongozi wa mkoa kukabiliana na changamoto hiyo.Kufuatia changamoto zinazojitokeza mpakani, mkuu wa mkoa Brigedia Jenerali Gaguti alitoa wiki moja kwa ofisa madini mkazi kuandaa mkutano ndani ya wiki moja na ahakikishe mkuu wa mkoa na katibu tawala wa mkoa wa Kagera wanakutana na watendaji wa madini.  <topic>: KITAIFA 